《相逢狭路间》
隋代·李德林

天衢号九经，冠盖恒纵横。
忽逢怀刺客，相寻欲逐名。
我住河阳浦，开门望帝城。
金台远犹出，玉观夜恒明。
筵羞太官膳，酒酿步兵营。
悬床接高十，隔帐授诸生。
流水琴前韵，飞尘歌后轻。
大子难为弟，中子难为兄。
小子轻财利，实见陶朱情。
龙轩照人转，骥马嘘天明。
入门俱有说，至道胜金籝。
出门会亲友，天官奏德星。
大妇训端木，中妇训刘灵。
小妇南山下，击缶和秦筝。
群宾莫有戏，灯来告绝缨。

作者简介：（531—591）隋博陵安平人，字公辅。少有才名。北齐天保八年举秀才，官至通直散骑常侍，兼中书侍郎，曾参修国史。北周时为内史上士，主诏诰格式及选用山东人物。后助杨坚受禅建隋，官内史令，与高颎等同修《隋律》。及隋灭陈，授柱国、郡公。文帝开皇十年，出为怀州刺史，岁余，卒官。谥文。有文集。又曾奉诏修《齐史》，未毕，其子百药续成，即《北齐书》。